Mehmed Zaimović

Mehmed Zaimović (Tuzla, 26. august 1938 – Sarajevo 30. septembar 2011) je  bosanskohercegovački slikar. Završio je Školu za primijenjenu umjetnost u Sarajevu 1961. Bavio se slikarstvom, crtežom, grafikom i opremom knjiga.

 Biografija 
Prva njegova izložba u Sarajevu bila je u znaku ornamenta, da se uočiti smisao za arabesku i simboliku Orijenta. U svom djelu, Zaimović je sažeo iskustva nekoliko osnovnih tendencija savremenog slikarstva, stvarajući osebujni svijet oblika, moderan, a, istovremeno, čvrsto ukorijenjen, čvrsto vezan za Bosnu i njene duhovne prostore.

Bio je član Udruženja likovnih umjetnika Bosne i Hercegovine na čijim izložbama redovno učestvovao od 1961. Bio je član ljubljanske "Grupe 69". Učestvovao je u radu mnogih likovnih kolonija u zemlji i inozemstvu. Dobio je više stipendija za studijske boravke u inozemstvu. Ima preko šezdeset samostalnih izložbi. Učestvovao je na preko pet stotina kolektivnih i grupnih izložbi, na mnogim međunarodnim likovnim manifestacijama (bijenalima i trijenalima svjetske umjetnosti) na reprezentativnim izložbama ex - jugoslavenske i bosanskohercegovačke umjetnosti u mnogim zemljama svijeta. Dobitnik je preko 30 značajnih nagrada i priznanja za svoj rad u zemlji i inostranstvu, između ostalih dobitnik je i Šestoaprilske nagrade Grada Sarajeva. Bio je član Akademije nauka i umjetnosti Bosne i Hercegovine. Godine 2002. štampana je monografija ZAIMOVIĆ koja tretira period od 40 godina autorovog rada. Djela mu se nalaze u mnogim muzejima, galerijama, javnim objektima i privatnim kolekcijama u zemlji i inozemstvu.

 Djela  
 Osjećaj ljeta 
 Slušati muziku 
 Stonoga, crtež 
 Prozor, ulje na platnu 
 Uspomena prostora 
 Sjećanje na muziku 
 Oprezno iščekivanje, ulje na platnu, 1990.

Nagrade
 1972. - Šestoaprilska nagrada Grada Sarajeva;

 Reference 

 Također pogledajte  
 Srednja škola primijenjenih umjetnosti Sarajevo
 Karim Zaimović

 Vanjski linkovi 
Galerija KRUGA 99 Mehmed Zaimović

Kategorija:Rođeni 1931.
Kategorija:Umrli 2011.
Kategorija:Biografije, Tuzla
Kategorija:Bosanskohercegovački umjetnici
Kategorija:Bosanskohercegovački slikari
Kategorija:Članovi ANUBiH
Kategorija:Dobitnici Šestoaprilske nagrade